5. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 575 της 4/18 Αυγ. 1960 (ΦΕΚ Α΄ 126) Περί εφοδιασμού δια βιβλιαρίων υγείας των εργατοτεχνιτών εκδοροσφαγέων, ακροκαθαριστών κ.λπ. ΄Εχοντες υπ’ όψει το άρθρ. 6 του Δ/τος της 25 Αυγ. 1920 «περί κωδικοποιήσεως των περί υγιεινής και ασφαλείας των εργατών κ.λπ. διατάξεων», και την υπ’ αριθ. 50/1960 γνωμοδότησιν του Συμβουλίου Επικρατείας, προτάσει του Ημετέρου επί της Εργασίας Υπουργού, απεφασίσαμεν: ΄Αρθρ.1.-Πάντες οι απασχολούμενοι ως και οι βοηθοί αυτών, εις εργασίαν σφαγής, εκδοράς και τεμαχισμού σφαγίων, οι ακροκαθαρισταί και οι βοηθοί αυτών, οι εντεροκαθαρισταί και οι βοηθοί αυτών, οι εργατοτεχνίται αλλαντοποιΐας και οι βοηθοί αυτών, ως και άπαντες οι εις κρεοπωλεία εργαζόμενοι ως τεχνίται, ή βοηθοί, υποχρεούνται να ώσιν εφωδιασμένοι δια βιβλιαρίων υγείας, κατά τα εν τοις επομένοις οριζόμενα. ΄Αρθρ.2.-1.Ο εφοδιασμός δια βιβλιαρίων υγείας των μισθωτών των άνω κατηγοριών ενεργείται παρ’ Επιτροπών, συνιστωμένων δι’ αποφάσεως μεν του Υπουργού Εργασίας προκειμένου περί εργαζομένων εις την περιφέρειαν τέως Διοικήσεως Πρωτευούσης, δι’ αποφάσεως δε του οικείου Νομάρχου προκειμένου περί των εργαζομένων εις άλλας περιφερείας. 2.Αι Επιτροπαί αποτελούνται: α)Εξ ενός ανωτέρου υπαλλήλου του Υπουργείου Εργασίας ως Προέδρου. β)Εκ του Υγειονομικού Επιθεωρητού του Υπουργείου Εργασίας προκειμένου περί Επιτροπών περιφερείας τέως Διοικήσεως Πρωτευούσης, εκ του Αστυάτρου δε προκειμένου περί Επιτροπών άλλων περιφερειών υποδεικνυομένου υπό του οικείου Υγειονομικού Κέντρου και ελλείψει τοιούτου εξ ενός ιατρού του Ι.Κ.Α. ή εν ελλείψει και τούτου, εξ ενός ιδιώτου ιατρού υποδεικνυομένου υπό του οικείου Νομάρχου. γ)Εξ ενός αντιπροσώπου των εργοδοτών υποδεικνυομένου υπό της επικρατεστέρας επαγγελματικής οργανώσεως των εργοδοτών ή ελλείψει τοιαύτης εξ ενός ιδιώτου υποδεικνυομένου υπό του συγκροτούντος την Επιτροπήν Υπουργού Εργασίας ή οικείου Νομάρχου. δ)Εξ ενός αντιπροσώπου των μισθωτών υποδεικνυομένου υπό της Πανελληνίου Ομοσπονδίας Εργατοϋπαλλήλων Κρέατος η «΄Ενωσις», δια την περιφέρειαν τέως Διοικήσεως Πρωτευούσης, δια δε τας λοιπάς περιφερείας υπό των κατά τόπους παραρτημάτων αυτής ή εν ελλείψει τοιούτων εξ ενός μισθωτού υποδεικνυομένου υπό του οικείου Νομάρχου. Χρέη Γραμματέως της Επιτροπής εκτελεί είς εκ των υπαλλήλων του Υπουργείου Εργασίας ή ελλείψει τοιούτου είς δημόσιος υπάλληλος οριζόμενος μετά των αναπληρωτών των μελών αυτής, δια της συγκροτούσης ταύτην αποφάσεως του Υπουργού Εργασίας ή του οικείου Νομάρχου. Η θητεία των μελών της Επιτροπής είναι διετής. ΄Αρθρ.3.-1.Κατά την πρώτην εφαρμογήν του παρόντος αι κατά τόπους Επιτροπαί θέλουσι συγκροτηθή εντός μηνός από της δημοσιεύσεως του παρόντος. Αι Επιτροπαί εντός 15 ημερών από της συγκροτήσεώς των, υποχρεούνται να καλέσωσι δια των οικείων εργατικών οργανώσεων τους ενδιαφερομένους όπως προσέλθωσι προς εξέτασιν υπό του ιατρού της Επιτροπής και λήψιν εν συνεχεία του βιβλιαρίου των. 2.Η Επιτροπή συγκαλείται υπό του Προέδρου αυτής καθ’ ημέραν και ώραν οριζομένην υπ’ αυτού. Η Επιτροπή ευρίσκεται εν απαρτία παρισταμένων τριών εκ των μελών αυτής εν οις ο Πρόεδρος και ο ιατρός αυτής. Αι αποφάσεις λαμβάνονται κατά πλειοψηφίαν βάσει της γνωματεύσεως του ιατρού της Επιτροπής περί της υγειονομικής καταστάσεως των υπ’ αυτού εξετασθέντων. Εν περιπτώσει ισοψηφίας ισχύει η γνώμη υπέρ ης, η ψήφος του Προέδρου. Η Επιτροπή τηρεί βιβλίον πρακτικών εις ο καταχωρούνται αι λαμβανόμεναι αποφάσεις και μητρώον των δια βιβλιαρίου εφοδιαζομένων, εις ο καταχωρούνται τα στοιχεία αυτών ήτοι: Ονοματεπώνυμον, ειδικότης, ηλικία, αριθμός ασφαλιστικού βιβλιαρίου του Ι.Κ.Α. εφ’ όσον υπάρχει τοιούτον. ΄Αρθρ.4.-1.Αι Επιτροπαί εφοδιάζουσι δια βιβλιαρίων υγείας τα πρόσωπα τα ανήκοντα εις τας άνω κατηγορίας εργαζομένων, εφ’ όσον συγκεντρούσι τας απαιτουμένας προϋποθέσεις υγείας δια την παροχήν αυτού. Οι προς εφοδιασμόν δια βιβλιαρίου υγείας παρουσιαζόμενοι μισθωτοί, εξετάζονται υπό του ιατρού της Επιτροπής, το αποτέλεσμα της εξετάσεως των οποίων καταχωρείται μερίμνη του Γραμματέως της Επιτροπής εις το βιβλιάριον πρακτικών αυτής. (Αντί για τη σελ. 316,01) Σελ. 316,01(α) Τεύχος Δ101-Σελ. 121 Βιβλιάρια υγείας εργατών 15.Λ.γ.4-5 Υπό του ιατρού υποβάλλονται εις εξέτασιν κλινικήν, εργαστηριακήν (ιδιαιτέρως οροδιαγνωστικήν τοιαύτην), ακτινολογικήν (διενέργειαν μικροακτινογραφίας) προς διαπίστωσιν αν οι προς εφοδιασμόν δια βιβλιαρίου υγείας πάσχουν εκ νόσων αναπνευστικού συστήματος, ιδιαιτέρως δε εκ πνευμονικής φυματιώσεως, εκ ζωονόσων γενικώς, εκ μελιταίου πυρετού, άνθρακος, ερυθράς των χοίρων και ζουλαραιμίας. Εν περιπτώσει καθ’ ην ο ενδιαφερόμενος έχει σοβαράς αντιρρήσεις ως προς το αποτέλεσμα της εξετάσεως του ιατρού, ούτος επανεξετάζεται μετ’ απόφασιν της Επιτροπής, υπό Επιτροπής αποτελουμένης εκ του ιατρού αυτής και ενός ιατρού του ΙΚΑ ή ελλείψει τοιούτου υπό ιατρού υποδεικνυομένου υπό του Υπουργείου Εργασίας ή του οικείου Νομάρχου. 2.Δια να εφοδιασθή τις δια βιβλιαρίου υγείας υποχρεούται να προσκομίση εις την Επιτροπήν αίτησιν συνοδευομένην υπό των κάτωθι δικαιολογητικών: α)Πιστοποιητικού Δήμου ή Κοινότητος, εμφαίνοντος την ηλικίαν αυτού. β)Δύο φωτογραφίας. Δεν δύνανται να εφοδιασθούν δια βιβλιαρίου υγείας, οι μη συμπληρώσαντες το 16ον έτος της ηλικίας των. 3.Το βιβλιάριον υγείας υπογράφεται υπό του Προέδρου και του Γραμματέως της Επιτροπής περιλαμβάνει δε τα κάτωθι στοιχεία: α)Αριθμόν Μητρώου. β)Ονοματεπώνυμον του κατόχου. γ)Βεβαίωσιν περί της υγείας του κατόχου δεόντως υπογεγραμμένην παρά του εξετάσαντος τούτον ιατρού. δ)Αριθμόν ασφαλιστικού βιβλιαρίου Ι.Κ.Α., εφ’ όσον υπάρχει τοιούτον και ε)Την ειδικότητα του κατόχου. Επί του βιβλιαρίου επικολλάται φωτογραφία του κατόχου. ΄Αρθρ.5.-Αι εργασίαι των Επιτροπών είναι συνεχείς καθ’ όλην την διάρκειαν της θητείας των μελών αυτών, του Προέδρου των υποχρεουμένου να συγκαλή τα μέλη της Επιτροπής προς συνεδρίασιν τουλάχιστον άπαξ του μηνός. Σελ. 316,02(α) Τεύχος Δ101-Σελ. 122 ΄Αρθρ.6.-Οι εφοδιαζόμενοι δια βιβλιαρίου υγείας υποβάλλονται υποχρεωτικώς κατ’ έτος παρά της αυτής Επιτροπής εις επανεξέτασιν, καταχωρουμένης της σχετικής βεβαιώσεως του ιατρού εν τω βιβλιαρίω υγείας. ΄Αρθρ.7.-Εργοδόται χρησιμοποιούντες κατά παράβασιν του παρόντος εις τας εργασίας των μη εφωδιασμένους δια βιβλιαρίου υγείας τιμωρούνται συμφώνως προς τας διατάξεις του άρθρ. 3 του Β.Δ/τος της 25.8.1920 «περί κωδικοποιήσεως των περί υγιεινής και ασφαλείας των εργατών κ.λπ. διατάξεων». Δια του Β.Δ. 183 της 10/18 Μαρτ. 1967 (ΦΕΚ Α΄ 52) ωρίσθη ότι εις τας διατάξεις του ανωτέρω Β.Δ/τος υπάγονται και οι εργάται συντηρηταί και ταξινόμοι σφαγίων, οι εργάται ακατεργάστων δερμάτων, ως και οι φορτοεκφορτωταί κρεάτων. 15.Λ.γ.5 Βιβλιάρια υγείας εργατών 